# Almindelig Fuglegræs

### Fra Wikipedia, den frie encyklopædi

Du har nye beskeder (forskel fra næstsidste redigering).

| Almindelig Fuglegræs | ?

Fuglegræs (Stellaria media) blomstrer.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Caryophyllales (Nellike-ordenen)
Familie: | Caryophyllaceae (Nellike-familien)
Slægt: | Stellaria (Fladstjerne)
Art: | Stellaria media

Almindelig Fuglegræs (Stellaria media) eller Fuglegræs-Fladstjerne er en énårig plante med en løst tueformet vækst. Skuddene er opstigende og svagt hårede. De er meget skøre og knækker let, så man ser den tynde streng midt i stænglen. Bladene er modsatte, ægformede og helrandede med lysegrøn farve på begge sider. Blomstringen kan foregå hele året, når blot temperaturen er over 5° i det nære miljø. De enkelte blomster sidder i bladhjørnerne. De har hvide, dybt kløvede kronblade og grønne bægerblade, som når længere ud end kronbladene. Frøene modner godt og spirer (alt for) villigt.

Ikke-synlige træk

Planten hedder Fuglegræs, fordi den er et yndet foder for fugle, især hønsefugle. Frøene passerer øjensynlig uskadt igennem fuglens fordøjelse, for de spredes effektivt, hvor der går høns. Planten er i øvrigt glimrende som salat.

Størrelse

0,20 x 0,20 m (20 x 20 cm/år).

Hjemsted

Almindelig Fuglegræs er udbredt med dyrkning til alle egne af kloden. Den er et kendt og frygtet ukrudt på velgødede og solåbne arealer. Planten er nitrofyt, og det betyder, at den er indikatorplante for kvælstofrige jordtyper. Almindelig Fuglegræs kendes som ledsageplante i dyrkede afgrøder siden yngre stenalder.

Fuglegræs i nærbillede | Fuglegræs i blomstring | Totalbillede af planten

Hentet fra "http://da.wikipedia.org../../../a/l/m/Almindelig_Fuglegr%C3%A6s_4214.html"

Kategorier: Taksonomisk beskrevet | Enårige | Ukrudtsplanter | Hvide blomster

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Català
- Deutsch
- English
- Español
- Eesti
- Suomi
- Français
- Galego
- Íslenska
- Lietuvių
- Nedersaksisch
- Nederlands
- Polski
- Português
- Svenska